Ur skrid-esae eo, diwar-benn ar blijadur da lenn pe an diegi a vez och ober gant ar bras eus an dud. Aes eo tro-bluenn Daniel Pennac, evel en e romantoù, re aes e chell bezañ zoken : avel vez er gerioù do chwezhañ evit nebeut a dra a-wezhioù. E gwirionez, nem eus ket bet ar santimant da zeskiñ kalz tra dre al lennadenn-mañ, marteze en abeg mem boa bet tro da labourat  kalzig war ar sujed-se un nebeut bloavezhioù zo.  Pouezañ a ra ar skrivagner war al lenn a vouezh uhel, aet da goazezañ spontus dindan un nebeut dekadoù. A-bouez bras eo da bep oad ha neket evit ar vugale nint ket gouest da lenn o-unan nemetken ! Ez-personel e chellan merzet em familh ez a an dra-se war-gil gant an amzer o treiñ : divizet m eus eta adkregiñ frank ganti   Marteze emañ ar  gwir gant Daniel Pennac gant an 10 reolenn a ginnig dal lennerien er fin :  1- Gwir da chom hep lenn  2- Gwir da lammat pajennoù zo  3- Gwir da chom hep echuiñ ul levr kroget  4- Gwir da adlenn  5- Gwir da lenn neus forzh petra  6- Gwir da vout lod e-barzh santimantoù an tudennoù, ha kement zo (pezh a vez anvet bovarysme gantañ)  7- Gwir da lenn neus forzh pelech  8- Gwir da bigosat amañ hag ahont el levr  9- Gwir da lenn a vouezh uhel  10- Gwir da  devel diwar-benn ar pezh a lenner  A-viskoazh on bet lakaet diaes gant an trede hini avat : Pet gwezh nem eus ket bet plijadur nemet goude an hanterenn gentañ eus ar romant ! soñjal a ran e Au tréfonds du ciel gant Vernor Vinge da skouer, ha gouzout a ran re vateo alies en ur serriñ al levr e chellan stadañ : Eo, a-benn ar fin en deus degaset un dra bennak din… Re eeun e kavan ar reolenn-mañ evit tud gour, evit lennerien nint ket heuget gant al lenn dre vras, eta ! Hag ouzhpenn eo ret bezañ onest : ul levr neo bet lennet nemet ar penn kentañ anezhañ zo bet peuzlennet, unan zo bet pigoset ennañ zo bet braslennet, hag all… gwelout a ran tud zo eo ken diaes dezho lenn (e brezhoneg, lakaomp !) ma kav dezho o deus graet an dro goude un nebeut pajennadoù…  Berr ! Al levr-mañ a ro peadra den em soñjal un tammig war se…